钦定古今图书集成/明伦汇编/官常典/第121卷 > 孔克伸
## 钦定古今图书集成/明伦汇编/官常典/第121卷 > 孔克伸

按《阙里志》：洪武元年改元，从事郎县尹希大为承事
郎，曲阜尹。七年，以克伸为世职知县。希大坐罪废，世
袭，改世职衍圣公。希学同族人思矩等二十八人赴
京，保举克伸堪任前职。太祖召见，问曰：“尔能为诗否？”
对曰：“会学诗。”因命题蒋山。须臾诗成，上悦，遂领敕赴
任。嘉靖二十八年，入乡祠。孔氏世职始此。

按《曲阜县志》：“克伸，孔子五十五代孙。以学行闻。太祖
召面试蒋山诗，立成，授曲阜知县。招逃垦荒，兴学校，
均赋役，洁祀睦族，宠褒屡下。入乡贤，春秋祭祀。”